**ՀԱՇՎԱՐԿ**

**Տարեց և (կամ) հաշմանդամություն ունեցող անձանց շուրջօրյա խնամք մատուցող պետական ոչ առևտրային կազմակերպությունների շենքային պայմանների բարելավման նպատակով նախագծանախահաշվային փաստաթղթերի մշակման համար անհրաժեշտ ֆինանսական միջոցների**

Ըստ Հայաստանի Հանրապետության կառավարության 2006 թվականի հունվարի 26-ի «Պետական կառավարման համակարգի մարմինների ենթակայության պետական ոչ առեվտրային կազմակերպություններին, պետական մասնակցությամբ առեվտրային կազմակերպություններին և հիմնադրամներին անհատույց օգտագործման իրավունքով ամրացված պետական սեփականություն հանդիսացող շենքերն ու շինությունները (տարածքները) պետական գույքի կառավարման կոմիտեի տնօրինությանը հանձնելու մասին» N 346-Ն որոշման 1-ին հավելվածի՝ սահմանվում են «Երևանի N 1 տուն-ինտերնատ», «Նորքի տուն-ինտերնատ», «Ձորակ» հոգեկան առողջության խնդիրներ ունեցող անձանց խնամքի կենտրոն» և «Վարդենիսի նյարդահոգեբանական տուն ինտերնատ» պետական ոչ առևտրային կազմակերպությունների ենթակայության տակ գտնվող կառույցները, ինչն ամրագրվում է սեփականության վկայականներով (կցվում է)։

Վերոհիշյալ շուրջօրյա խնամքի կենտրոնների վերանորոգման աշխատանքների նախագծանախահաշվային փաստաթղթերի մշակման համար անհրաժեշտ ֆինանսական միջոցների հաշվարկը կատարվել է ՀՀ քաղաքաշինության նախարարի 2008 թվականի փետրվարի 15-ի N 19-Ն հրամանով հաստատված՝ «Քաղաքաշինական փաստաթղթերի (ծրագրային և ճարտարապետաշինարարական) մշակման աշխատանքների արժեքի հաշվարկման կարգի» (այսուհետ՝ կարգ) համաձայն։

Կարգի 36-րդ կետի համաձայն՝ շինարարության արժեքի հաշվարկային չափը և նախագծման բարդությունը որոշվում է կախված օբյեկտի տիպից և հիմնական ցուցանիշից:

Նախագծային աշխատանքների արժեքի որոշման բանաձևն է՝ Նա=Շա x Ան /100, որտեղ`

Նա - նախագծային աշխատանքների արժեքն է,

Շա - շինարարության արժեքն է,

Ան - հիմնական նախագծային աշխատանքների նորմատիվն է %-ով:

Համաձայն ՀՀ կառավարության 2015 թվականի մարտի 19-ի N 596-Ն որոշման տուն-ինտերնատները դասակարգվում են բարձր ռիսկայնության աստիճանի՝ 4-րդ կարգի բարդության օբյեկտներին:

Կարգի աղյուսակ 8-ի համաձայն՝ շինարարության մոտավոր նախահաշվային արժեքը (Շա)․

- 350-ից մինչև 500 մլն դրամ ներառյալ կազմելու դեպքում, հիմնական նախագծային աշխատանքների նորմատիվը շինարարության (վերակառուցման) արժեքի նկատմամբ տոկոսային արտահայտությամբ՝ ըստ օբյեկտների 4-րդ կարգի բարդության՝ կազմում է 4.5 %,

- 500-ից մինչև 700 մլն դրամ ներառյալ կազմելու դեպքում, հիմնական նախագծային աշխատանքների նորմատիվը շինարարության (վերակառուցման) արժեքի նկատմամբ տոկոսային արտահայտությամբ՝ ըստ օբյեկտների 4-րդ կարգի բարդության՝ կազմում է 4.0 %:

- 700-ից մինչև 1000 մլն դրամ ներառյալ կազմելու դեպքում, հիմնական նախագծային աշխատանքների նորմատիվը շինարարության (վերակառուցման) արժեքի նկատմամբ տոկոսային արտահայտությամբ՝ ըստ օբյեկտների 4-րդ կարգի բարդության՝ կազմում է 3.5 %,

- 1500-ից մինչև 2500 մլն դրամ ներառյալ կազմելու դեպքում, հիմնական նախագծային աշխատանքների նորմատիվը շինարարության (վերակառուցման) արժեքի նկատմամբ տոկոսային արտահայտությամբ՝ ըստ օբյեկտների 4-րդ կարգի բարդության՝ կազմում է 2.5 %:

Հետևաբար՝ նախագծային աշխատանքների արժեքը՝

* «Երևանի N 1 տուն-ինտերնատ» ՊՈԱԿ-ի վերանորոգման համար կկազմի՝ 423,000.0 հազ.դրամ x 4.5 տոկոս = **19,035․0** հազար ՀՀ դրամ,
* «Նորքի տուն-ինտերնատ» ՊՈԱԿ-ի վերանորոգման համար կկազմի՝ 742,000.0 հազ.դրամ x 3.5 տոկոս = **25,970.0** հազար ՀՀ դրամ,
* «Ձորակ» հոգեկան առողջության խնդիրներ ունեցող անձանց խնամքի կենտրոն» ՊՈԱԿ-ի վերանորոգման համար կկազմի՝ 567,000.0 հազ.դրամ x 4.0 տոկոս = **22,680.0** հազար ՀՀ դրամ,
* «Վարդենիսի նյարդահոգեբանական տուն ինտերնատ» ՊՈԱԿ-ի վերանորոգման համար կկազմի՝ 1,764,000.0 հազ.դրամ x 2.5 տոկոս = **44,100.0** հազար ՀՀ դրամ,

կամ Երևանի N 1 տուն-ինտերնատի, «Նորքի տուն-ինտերնատ» ՊՈԱԿ-ի, «Ձորակ» հոգեկան առողջության խնդիրներ ունեցող անձանց խնամքի կենտրոն» ՊՈԱԿ-ի և «Վարդենիսի նյարդահոգեբանական տուն ինտերնատ» ՊՈԱԿ-ի վերանորոգման աշխատանքների նախագծանախահաշվային փաստաթղթերի մշակման համար անհրաժեշտ միջոցների ընդհանուր չափը կկազմի **111,785.0** հազար ՀՀ դրամ։

Անհրաժեշտ է նախատեսել նաև վերոնշյալ մշակվելիք նախագծանախահաշվային փաստաթղթերի փորձաքննության անցկացման համար միջոցներ: Փորձաքննության անցկացման համար անհրաժեշտ միջոցների հաշվարկը կատարվել է ՀՀ կառավարության 23.06.2011 թ. N 879-Ն որոշմամբ հաստատված «Գործող գներով շինարարական աշխատանքների հաշվարկման կարգի» 30-րդ կարգի համաձայն:

Կարգում բերված Աղյուսակ 4-ում նշված չափանիշների համաձայն՝ օբյեկտի նախագծանախահաշվային փաստաթղթերի մշակման աշխատանքների արժեքը`

- 15.0-ից ավելի և մինչև 20.0 մլն դրամ ներառյալ կազմելու դեպքում՝ փորձաքննության համար մասհանվող տոկոսաչափը (մատուցվող ծառայության ծախսերը) կազմում է 7,0 տոկոս,

- 20.0-ից ավելի և մինչև 30.0 մլն դրամ ներառյալ կազմելու դեպքում՝ փորձաքննության համար մասհանվող տոկոսաչափը (մատուցվող ծառայության ծախսերը) կազմում է 6,0 տոկոս,

- 30.0-ից ավելի և մինչև 50.0 մլն դրամ ներառյալ կազմելու դեպքում՝ փորձաքննության համար մասհանվող տոկոսաչափը (մատուցվող ծառայության ծախսերը) կազմում է 5,0 տոկոս:

Հետևաբար, փորձաքննության անցկացման արժեքը՝

* «Երևանի N 1 տուն-ինտերնատ» ՊՈԱԿ-ի վերանորոգման նախագծանախահաշվային փաստաթղթերի համար կկազմի՝ **19,035** հազ.դրամ x 7,0 տոկոս = **1,332.45** հազար ՀՀ դրամ,
* «Նորքի տուն-ինտերնատ» ՊՈԱԿ-ի վերանորոգման նախագծանախահաշվային փաստաթղթերի համար կկազմի՝ **25,970.0** հազ.դրամ x 6,0 տոկոս = **1, 558.20** հազար ՀՀ դրամ,
* «Ձորակ» հոգեկան առողջության խնդիրներ ունեցող անձանց խնամքի կենտրոն» ՊՈԱԿ-ի վերանորոգման նախագծանախահաշվային փաստաթղթերի համար կկազմի՝ **22,680.0** հազ.դրամ x 6,0 տոկոս = **1,360.80** հազար ՀՀ դրամ,
* «Վարդենիսի նյարդահոգեբանական տուն ինտերնատ» ՊՈԱԿ-ի վերանորոգման նախագծանախահաշվային փաստաթղթերի համար կկազմի՝ **44,100.0** հազ.դրամ x 5,0 տոկոս = **2,205.0** հազար ՀՀ դրամ,

կամ Երևանի N 1 տուն-ինտերնատի, «Նորքի տուն-ինտերնատ» ՊՈԱԿ-ի, «Ձորակ» հոգեկան առողջության խնդիրներ ունեցող անձանց խնամքի կենտրոն» ՊՈԱԿ-ի և «Վարդենիսի նյարդահոգեբանական տուն ինտերնատ» ՊՈԱԿ-ի վերանորոգման նախագծանախահաշվային փաստաթղթերի փորձաքննության անցկացման համար անհրաժեշտ միջոցների ընդհանուր չափը կկազմի **6,456.45** հազար ՀՀ դրամ։

Ընդհանուր առմամբ, վերանորոգման աշխատանքների նախագծանախահաշվային փաստաթղթերի մշակման համար անհրաժեշտ միջոցների ընդհանուր չափը կկազմի **111,785.0** հազար ՀՀ դրամ, իսկ վերանորոգման նախագծանախահաշվային փաստաթղթերի փորձաքննության անցկացման համար անհրաժեշտ միջոցների ընդհանուր չափը կկազմի **6,456.45** հազար ՀՀ դրամ, **միասին՝ 118,241.45 հազար ՀՀ դրամ։**